**12 МАЙ 2025 г.**

**Наказателно дело от общ характер №627/2024 година – 9:30 часа**

**при закрити врати**

На 12.05.2025 година, беше насрочено съдебно заседание по наказателно дело №627/2024 година, образувано на основание обвинителен акт на Окръжна прокуратура Плевен, срещу **Ж.М.Л.**, родена 2008 година (непълнолетна) от село Г.Д., обвинена в това, че

направила опит да убие майка си, чрез намушкване с нож в областта на гърдите. Случката е от 16 април 2024 година, когато между двете избухва семеен скандал в дома им.

Днес не е даден ход на делото, поради неявяване на единия съдебен заседател. Делото ще се разгледа на 09.06.2025 година.

**Наказателно дело от общ характер №79/2025 година – 10:00 часа**

На 12.05.2025 година, състав на Плевенски окръжен съд разгледа наказателно дело №79/2025 година, образувано на основание обвинителен акт на Окръжна прокуратура Плевен, срещу **П.Г.Д**, от град Плевен, обвинен в това, че

В периода месец юни 2020 - месец февруари 2021 година, в качеството му на длъжностно лице, умишлено извършил последователни правни и фактически действия, като нарушил служебните си задължения - престъпление по чл.282, ал.2, пр.2, вр. с ал.1 от НК, за което е предвидено наказание лишаване от свобода от една до осем години.

В съдебното заседание са разпитани явилите се шестима свидетели. По искане на страните делото се е отложило за разпит на още свидетели и за изготвяне на заключение по назначената техническа експертиза. Следващото съдебно заседание е насрочено за 24.06.2025 година, от 13:00 часа.

**Връзки с обществеността 12 май 2025 г.**

**e-mail:** **os\_press@abv.bg**